# Referat

Lejre Kommune

Møllebjergvej 4

4330 Hvalsø

T 4646 4646

F 4646 4615

H www.lejre.dk

Tina F. Nicolaisen

E tfni@lejre.dk

Dato: 13. december 2022

J.nr.: 22-001624

**Møde i Handicaprådet i Lejre Kommune**

**Tirsdag den 22. november 2022 kl. 17.00 – 19.30**

**Mødelokale 1 (i kælderen) Hvalsø Rådhus, Møllebjergvej 4, 4330 Hvalsø**

**Medlemmer:**

Susanne Borup – Udvalget for Erhverv, Klima & Lokal Udvikling

Sine Gormsen – Udvalget for Kultur, Fritid & Turisme

Connie B. Jensen – Udvalget for Job, Arbejdsmarked og Integration

Carsten Helles Rasmussen – Udvalget for Børn & Ungdom

Birgitte Schytte – Udvalget for Social, Sundhed & Ældre

Christian Fjeldsted Andersen – Udvalget for Teknik, Miljø & Byggeri (næstformand)

Bjarne Jørgensen – Diabetesforeningen (formand)

Karin Zwisler - Dansk Fibromyalgi- og smerteforening

Nelli Øvre Sørensen - SIND

Michael Korn – Polio- og Ulykkespatient Foreninger

Eva Hansen – Scleroseforeningen

Anders Bredsdorff - Høreforeningen

**Referent:**  
Tina F. Nicolaisen, Udvikling & Kommunikation

**Dagsorden:**

1. **Velkommen** (17.00 – 17.05)

**Besutning:**

Velkommen til Eva Hansen, som er tiltrådt i stedet for Ole Møller, da Ole Møller fraflytter Lejre Kommune. Eva Hansen repræsenterer scleroseforeningen.

1. **Godkendelse af dagsorden** (17.05 – 17.10)

**Beslutning:**

Dagsorden godkendt.

Bemærkning til referatet fra handicaprådsmødet den 20. september; Tina Mandrup er medformand i sundhedsklyngen for Holbæk, Kalundborg og Lejre kommuner – og ikke næstformand, som skrevet i referatet.

1. **Orientering om ”Vores dialog” – (tidligere familiedialog)** 17.10 – 17.40)

Der gives en kort orientering om Lejre Kommunes nye dialogværktøj, som er under implementering. Der kan læses mere om dialogværktøjet via dette link; [Link til dialogværktøjet vores dialog](https://www.lejre.dk/borger/vores-dialog/)

Der vil være mulighed for efterfølgende spørgsmål og debat.

V. Udviklingskonsulent Camilla Lampe – Lejre Kommune.

**Beslutning:**

Præsentationsvideo – kan ses via ovenstående link. Øvrig præsentation af ”Vores Dialog” vedlægges som bilag.

”Vores Dialog” er et kulturforandringsprojekt i Lejre Kommune, som har været i gang siden 2018 på børneområdet. Værktøjet er nu i gang med at blive udviklet, så det også favner 18+ området – således at samarbejdsplatformen også bliver et tilbud til voksne borgere.

”Vores Dialog” er en platform, som understøtter et koordineret, tværgående og gennemsigtigt samarbejde med borgerne,de fagprofessionelle samt det private og eksterne netværk.

Ledelsesinformationsmodul bliver en del af den nye version.

Valgfrit for borgerne at være med i ”Vores Dialog”. Borgerne kan altså fravælge at bruge det. Det er ikke valgfrit for fagpersonalet omkring borgeren at anvende dialogværktøjet, af hensyn til den koordinerede indsats.

Personer der ikke er digitale kan få printet materialet ud.

Kvalitative gevinster for borgerne: Helt unikt – at have et fælles sted for alle – for oplysninger, aftaler, mål, delmål og opfølgning.

Betydningen af tovholderfunktionen: Den person i kommunen der er tættest på borgeren. Den der har den primære kontakt.

Intentionen er, at alle fagpersoner skriver i ”Vores Dialog”. Hvis beskrivelserne også skal fremgå af et fagsystem, flyttes teksten fra ”Vores Dialog” over i de respektive fagsystemer og ikke omvendt. Dette er en del af kulturforandringen.

Der er en evaluering i gang; interview og spørgsmål om borgerens oplevede kvalitet.

1. **Nytænkning af Handicaprisen** (17.40 – 18.15)

På handicaprådmødet den 20. september 2022, blev det besluttet, at nytænke elementer omkring uddeling af Lejre Kommunes handicappris. Der var et ønske om en større synliggørelse og en bredere markedsføring af prisen, så man når ud til flere områder med budskabet.

På mødet skal der laves en plan for, hvordan fremtidens handicappris skal forvaltes.

V. Bjarne Jørgensen

**Beslutning:**

Indtil nu har praksis været, at handicaprådet annoncerer i ”Lejre Lokalavis” om muligheden for at indstille kandidater til årets handicappris. Handicapprisen er på 5000 kr. Det er stort set kun repræsentanter fra DH Lejre som indstiller kandidater. Handicaprådet har et ønske om, at der bliver indstillet flere kandidater til prisen – fra en bredere kreds.

Forslag til hvordan budskabet om handicapprisen bliver bredt bredere ud:

* Opmærksomheden på prisen ligger hos borgere med handicap – målrette kommunikation til disse borgere
* Annoncerer bredere og opfordre patientforeningerne til at få deres medlemmer til at indstille
* Det skal være tydeligt hvad kriterierne er for at få prisen. Det påpeges dog, at kriterierne ikke må være for snævre, da det ville kunne afskære folk fra at indstille
* Kan man eventuelt spørge alle patientforeningerne om lister over medlemmer, der er Lejre borgere (tjek GDPR-regler).
* Pårørende – og patientforeninger. Facebook opslag der appellerer til medlemmer af en patientorganisation i Lejre Kommune.

Bjarne vil lave et oplæg til kriterier til uddeling, som kan blive drøftet på handicaprådsmødet den 24. januar 2023.

**Pause og spisning 18.15 – 18.45**

1. **Sager til høring i handicaprådet** (18.45 – 19.00)

Orientering om hvilke sager der skal til høring i handicaprådet.

V. Bjarne Jørgensen

/. Bilag: ”Procedure for høringer i ældreråd og handicapråd i Lejre Kommune”

**Beslutning:**

Ikke yderligere forslag til høringsområder.

1. **Orientering om høringssvar** (19.00 – 19.05)

Er der i perioden fra sidste handicaprådsmøde og frem til dagens handicaprådsmøde høringssvar der giver anledning til drøftelse i handicaprådet?

V. Bjarne Jørgensen

**Beslutning:**

Som udgangspunkt er der et ønske om længere høringsfrist, når der er mulighed for det. Ønsket fra handicaprådet forelægges sekretariaterne.

1. **Nyt fra arbejdsgrupperne** (19.05 – 19.15)

* Bevæg dig for livet (Karin Zwisler)
* Tilgængelighedspulje (Bjarne, Ole og Christian)

**Beslutning:**

Rykke for status på ”Bevæg dig for livet”, og sikre at det er registreret at Karin er repræsentant fra handicaprådet.

Anders er valgt som repræsentant i arbejdsgruppen vedr. tilgængelighedspuljen.

1. **Møder i 2023** (19.15 – 19.20)

Der er aftalt første møde i handicaprådet i 2023, som er fastsat til den 24. januar. Der skal træffes beslutning om yderligere 4 ordinære møder og handicapprisen.

**Beslutning:**

Datoer for møder i 2023:

1. 24. januar
2. 21. marts
3. 23. maj
4. 29. august
5. 31. oktober (fastholdes selvom det er halloween)
6. Handicapprise uddeles 2. december
7. 23. januar 2024

Der skal eventuelt findes en dato for udflugt til Lejre Kommunes hjælpmiddeldepot i Greve – samt besøg vedrørende el-biler til mennesker med handicap. Alternativt deltage i [Rehab messen](https://www.danish.care/aktiviteter/health-rehab-2023/) (sundhed- og handicapmesse) d. 23. – 25. maj 2023.

1. **Emner til næste handicaprådsmøde**(19.20 – 19.25)

Er der ønsker til emner til næste møde i handicaprådet?

**Beslutning:**

* Klippekortsordning i Lejre Kommune
* Retssikkerhed; herunder ventetider (Karin og Nelli kommer med oplæg til indhold).

1. **Eventuelt** (19.25 – 19.30)

**Beslutning:**

DH formandsmøder – laver en større kampagne for fællesskaber. Plakatudstilling – 20 plakater med mennesker med forskellige handicaps. Kan opsættes på biblioteker, rådhuse, kulturhuse, skole mv.

Spørgsmål om, hvorvidt handicaprådet vil betale for rammer til plakaterne. Anmodningen tages med på næste handicaprådsmøde den 24. januar 2023 til beslutning.

Ønske om, at handicaprådet kan overføre ubrugte midler fra 2022 til 2023. Punktet sættes på som beslutningspunkt på handicaprådsmødet den 24. januar 2023.